GWEITHDREFN

|  |  |  |
| --- | --- | --- |
| **Teitl:** | **Amddiffyn a Diogelu Plant a Phobl Ifanc** | |
| Maes Arfer/Busnes: | Diogelu Pobl Ddiamddiffyn | |
| Adran sy'n Gyfrifol: | Diogelu’r Cyhoedd | |
| Cyhoeddwyd Gyntaf: | 22/08/07 | Cofnod Gwelliant |
| Adolygwyd Ddiwethaf: | 04/01/17 | Mae'r ddogfen hon yn berthnasol i weithwyr y: |
| Rhif Fersiwn: | 08 | Prif Gwnstabl |
| **CENHADAETH A GWELEDIGAETH HEDDLU DE CYMRU:** | | |
| **CADW DE CYMRU'N DDIOGEL**  **SICRHAU MAI NI YW'R GORAU AM DDEALL ANGHENION EIN CYMUNEDAU AC YMATEB IDDYNT** | | |
| **AMCAN GWEITHDREFNAU HEDDLU DE CYMRU:** | | |
| Cynnig arweiniad i swyddogion a staff i ymdrin ag ymchwiliadau cam-drin plant yn effeithiol a diogelu plant a phobl ifanc. | | |
| **ARWEINIAD:** | | |
| Mae pob agwedd ar y weithdrefn hon yn orfodol. Ac mae'n rhaid ei darllen ar y cyd â;   * Gweithdrefnau Amddiffyn Plant Cymru Gyfan 2008 * Diogelu Plant; Gweithio Gyda'n Gilydd dan Ddeddf Plant 2004. (Cymru) * Arfer Proffesiynol Awdurdodedig y Coleg Plismona wrth Ymchwilio i Gam-drin Plant a Diogelu Plant | | |
| **ASESIAD RISG CYFFREDINOL:** | | |
| * Er mwyn diogelu ein Swyddogion, ein Staff a'n Cymunedau, bydd angen i chi ystyried y Rhestr Wirio Iechyd, Diogelwch a Lles wrth lenwi'r ddogfen hon. * Lle mae'r weithdrefn hon yn rhan o ddigwyddiad neu ymgyrch gynlluniedig, bydd angen i chi ddarparu templed Asesiad Risg Cyffredinol a rhoi cyfarwyddyd i Swyddogion a Staff ei llenwi fel rhan o'u paratoadau.   Os na fydd risgiau amgylcheddol neu weithgarwch y mae angen i Swyddogion a Staff eu hystyried wrth ymgymryd â'r weithdrefn hon, ysgrifennwch “Dim angen asesiad risg iechyd a diogelwch” yn y blwch hwn. | | |
| **GWEITHDREFN:** | | |
| **Adroddiad Cychwynnol**  Y man cyswllt cyntaf sy'n penderfynu ar ddosbarthiad digwyddiad a'r lefel ymateb briodol. Bydd staff y Ganolfan Gwasanaethau Cyhoeddus (PSC) yn defnyddio dull ‘THRIVE’ fel adnodd asesu risg ar gyfer pob galwad er mwyn asesu risg pob sefyllfa.  Lle mae'r Ganolfan Gwasanaeth Cyhoeddus (PSC) yn gofyn i swyddog fynychu digwyddiad sy'n ymwneud ag Amddiffyn Plant, y Ganolfan sy'n gyfrifol am sicrhau bod yr holl wiriadau cudd-wybodaeth yn cael eu cynnal, eu cofnodi ar Control Works/NICHE OEL fel y bo'n briodol ac yn eu lledaenu i'r swyddog mynychu mewn modd amserol.  **Swyddog Ymateb Cyntaf**  Ym mhob digwyddiad sy'n ymwneud â phryderon plant, mae'n rhaid i'r ymateb swyddog cyntaf ddilyn y Camau Llwybr Cyflym. Dylai Swyddogion ddilyn y Model Penderfynu Cenedlaethol (MDP) fel y sail ar gyfer penderfynu ar y cam gweithredu mwyaf priodol i'w gymryd. Mae'n rhaid i'r bobl sy'n llunio adroddiadau neu'r swyddog mynychu cyntaf gael, cofnodi a lledaenu (fel y bo'n briodol) y wybodaeth ganlynol, gan ei blaenoriaethu'n unol â'r amgylchiadau. Mae'n rhaid ystyried mai rhestr gyffredinol yw hon, nid un gynhwysfawr. | | |

[page 2]

|  |
| --- |
| * lleoliad y digwyddiad * lleoliad y drwgdybiedig a'r dioddefwr (ac unrhyw blant eraill yn yr un aelwyd, e.e. brodyr a chwiorydd) * lle mae rhywun wedi'i anafu, natur a difrifoldeb yr anafiadau ac a oes angen cymorth meddygol * a ddefnyddiwyd unrhyw arfau * a oes unrhyw arfau ar gael i'r drwgdybiedig * lleoliad a hunaniaeth y sawl sy'n llunio'r adroddiad ac ym mha rinwedd mae'n gwneud, e.e. cymydog neu aelod teulu * natur y digwyddiad neu'r pryder * hunaniaeth a manylion y dioddefwr ac unrhyw blant eraill, gan gynnwys enwau (wedi'u sillafu'n gywir) rhyw, dyddiadau geni, cyfeiriadau cartref, rhifau ffôn ac a ydynt yn ddiogel * manylion am unrhyw bartïon eraill sy'n gysylltiedig, gan gynnwys y drwgdybiedig, eu henwau (wedi'u sillafu'n gywir) rhyw, dyddiadau geni, cyfeiriadau cartref, rhifau ffôn * a oes problemau cyfathrebu neu iaith ac a fydd angen dehonglydd neu gyfryngwr cofrestredig ar swyddogion. * a yw unrhyw un sy'n bresennol yn ymddangos yn feddw neu wedi cymryd cyffuriau * a oes unrhyw ofynion penodol, er enghraifft, yn ymwneud ag anabledd a/neu afiechyd meddwl * disgrifiad o'r drwgdybiedig * a oes unrhyw orchmynion llys yn berthnasol * cyfrif cyntaf neu'r hyn y mae'r galw yn dweud sydd wedi digwydd (ei gofnodi air am air) * manylion am ysgol a meddyg teulu'r plant, os ydynt yn hysbys * a oes unrhyw hanes o gyfraniad gofal cymdeithasol plant * manylion am ymarweddiad y galwr, y dioddefwr, y drwgdybiedig ac eraill sy'n bresennol * manylion am sŵn cefndir (gan gynnwys gweiddi a geiriau a siaredir) * manylion am ymdrechion i olrhain galwyr anhysbys, e.e., olrhain rhif ffôn * a oes cyfrifiadur gan y plentyn neu'r drwgdybiedig * darparwr gwasanaeth rhyngrwyd, cyfeiriad e-bost ac enwau defnyddiwr. * swyddog i gyflwyno Hysbysiad Diogelu'r Cyhoedd (PPN) * ymateb Heddlu i bryder ar gyfer plentyn   **Ymchwiliadau Trawsffiniol a Rhyngwladol**  Lle cynhelir ymchwiliad cam-drin plant trawsffiniol, cedwir cofnodion clir gan Heddlu De Cymru (os yw'n arwain yr ymchwiliad) o'r penderfyniadau a wnaed, y wybodaeth a rennir ac a geir, y camau a gynigir a'r casgliadau a gyrhaeddir.  Mae ystyriaethau ymarferol yn codi lle mae'r dioddefwr yn byw mewn ardal heddlu wahanol i'r un lle cyflawnwyd y tramgwydd(au). Yn amodol ar yr egwyddor flaenaf mai lles y plentyn sydd o'r pwys mwyaf, mae prif swyddogion yn gyfrifol am ymchwilio i dramgwyddau a gyflawnir yn eu hardal a dogfennir pa heddlu sy'n arwain yr ymchwiliad.  Weithiau, bydd angen ystyried a fydd Deddf Tramgwyddau Rhywiol 2003 (Adran 72) yn galluogi dwyn erlyniad yn y DU ar gyfer tramgwyddau a gyflawnwyd dramor. Lle mae drwgdybedigion yn byw neu'n gweithio dramor, dylid cysylltu â Thîm Olrhain Tramor CEOP, NCA neu INTERPOL |

**[page] 3**

|  |
| --- |
| **‘Proffil Uchel’/Pobl Bwysig**  Lle gwneir pryderon/pryderon am rywun pwysig, dylid ystyried y risg ychwanegol gysylltiedig drwy rinwedd ei broffil, a all fod yn uwch oherwydd ei broffesiwn, ei gyfoeth, ei enwogrwydd neu ei safiad da yn y gymuned.  Dylid ystyried cyfeirio ymchwiliadau i bobl â'r fath broffil i BCU SMT a sefydlu Grŵp Aur o bosibl.  Lle gwneir honiadau am bobl ddrwgdybiedig sy'n dod dan y categori hwn, mae'n rhaid i'r ymchwiliadau gael eu dogfennu'n glir a bod yn destun adolygiad cyfnodol gorfodol gan swyddog sydd â rheng Ditectif Arolygydd o leiaf.  Ni ddylid cwblhau ymchwiliadau o'r natur hon gyda chanlyniad NFA ar NICHE heb Arolygydd yn cefnogi'r cofnod.  **Cofnodi digwyddiadau/Troseddau â ffactor sy'n eu huno**  Dylai'r holl ddigwyddiadau a throseddau â ffactor sy'n eu huno (e.e. yr un dioddefwr neu gyflawnwr) fod yn destun achlysur unigol er mwyn cofnodi ffeithiau gwahanol pob adroddiad yn glir a gwneud unrhyw gysylltiadau perthnasol.  Mae'n RHAID cwblhau adroddiad pob trosedd/achlysur ar wahân er mwyn cadw cofnodion clir, archwiliadwy ynghylch sut caiff pob mater ei ddatblygu.  **Rôl Oruchwyliol**  Mae ymchwiliadau'n cael eu goruchwylio a'u monitro ac, ym mhob gwiriad, mae'r goruchwyliwr yn adolygu'r dystiolaeth a rhagor o ymholiadau neu waith casglu tystiolaeth y gall fod angen ei wneud. Bydd goruchwylio staff yn sicrhau bod yr arfer â seiliau cadarn ac yn gyson â Gweithdrefnau Amddiffyn Plant Cymru Gyfan 2008  **Adnoddau Ychwanegol**  Dylai swyddogion sy'n ymchwilio fod yn ymwybodol o'r holl adrannau ac adnoddau sydd ar gael i gynorthwyo ymchwiliadau i gam-drin plant. Er enghraifft, Uned Ffynhonnell Benodedig (DSU), Uned Fforensig Digidol a Seiberdroseddu, yn ogystal ag arbenigwyr allanol megis CEOP Command yr Asiantaeth Troseddu Cenedlaethol (NCA), INTERPOL, NSPCC, Barnardo's, Gweithgor Cenedlaethol (NWG). Rhieni yn Erbyn Camfanteisio'n Rhywiol ar Blant (PACE). Nid yw'r rhestr hon yn gynhwysfawr o bell ffordd, ond mae'n arwydd o'r math o gymorth sydd ar gael.  Dylid gofyn unrhyw gwestiynau o ran pa gymorth y gellir ei fforddio neu gyngor sydd ei angen i oruchwylwyr i ddechrau a/neu Adran Diogelu'r Cyhoedd. (PPD)   * Arweiniad ar gyfer Adfer Cyfarpar Cyfrifiadurol * Polisi Uwchdechnoleg   **Ffurflen Hysbysiad Diogelu'r Cyhoedd (PPN)**  Mae'r PPN newydd yn ddogfen rhannu gwybodaeth sy'n galluogi swyddogion i gofnodi pryderon diogelu pan gânt eu nodi. Lle mae'r pryderon hyn yn bresennol ar gyfer unrhyw blentyn, mae'n RHAID llenwi PPN ar NICHE er mwyn i swyddogion gofnodi eu sail resymegol. Ar ôl llenwi'r PPN, mae'n rhaid ei rhoi i'r BCU PPU er gwybodaeth ac er mwyn ei hasesu. Yna, caiff y wybodaeth hon ei hadolygu gan aelod o staff arbenigol y PPU yn yr uned gyfeirio, asesu'r risg a gweithredu arni. Lle y bo angen, caiff y PPN ei hanfon ymlaen at asiantaethau partner er gwybodaeth iddynt ac er mwyn iddynt gymryd rhagor o gamau. |

**[page 4]**

|  |
| --- |
| * Siart Llif Proses PPN * Know How TV - Guide to Completing Public Protection Notification (PPN)   **Diogelu lles y plentyn**  Lle mae swyddog wedi asesu bod plentyn wedi'i niweidio neu mewn perygl o niwed, mae'n rhaid iddo benderfynu ar sut mae diogelu'r plentyn hwnnw a'i gael allan o berygl. Weithiau, er mwyn sicrhau diogelwch y plentyn ar unwaith, gall fod yn ddigonol i riant neu ofalwr weithredu er mwyn cael gwared ar y tramgwyddwr honedig, neu i'r tramgwyddwr honedig gytuno i adael y cartref. Os na fernir bod hyn yn briodol neu'n ddigonol, mae'n rhaid i swyddogion ystyried defnyddio eu pwerau arestio a Phwerau Amddiffyn yr Heddlu (PPP).  **Pwerau Amddiffyn yr Heddlu (PPP)**  Fel arfer, llys sydd â'r pwerau gorfodol i fynd â phlentyn o'i deulu. Fodd bynnag, mae achlysuron lle caiff swyddog o **reng Arolygydd o leiaf** awdurdodi mynd â phlentyn. Gall hyn ddigwydd pan fo Swyddog wedi gweld plentyn **AC** mae gan y swyddog achos rhesymol dros gredu y byddai plentyn, fel arall, yn debygol o ddioddef niwed sylweddol. Os yw hyn yn wir, mae'n rhaid i'r swyddog weithredu'n gyflym er mwyn sicrhau diogelwch y plentyn ar unwaith.  **Pwerau Amddiffyn yr Heddlu (PPP)**  Er mwyn cynorthwyo swyddogion wrth ddiogelu plant a phobl ifanc ac er mwyn sicrhau diogelwch hirdymor y plentyn hwnnw, mae'n **rhaid** i swyddogion ystyried defnyddio Pwerau Amddiffyn yr Heddlu. Bydd y cymorth cof canlynol yn eich cynorthwyo:  **Ceisiwch wneud eich gorau bob amser**   * Gall **ARESTIO** drwgdybiedig helpu i sicrhau diogelwch y plentyn drwy gymhwyso amodau mechnïaeth cyfreithiol rwymol a all ddiogelu'r plentyn rhag niwed. * Gall **SICRHAU** chadw tystiolaeth ar y cyfle cynharaf fod yn hanfodol ar gyfer unrhyw erlyniad neu ymyriad diogelu dilynol. * **TYNNWCH LUNIAU** o'r hyn a welwch. Cynhwyswch ddelweddau o fwyd sydd wedi mynd heibio i'w ddyddiad, cypyrddau ac oergelloedd gwag, amodau cysgu a chyfleusterau coginio afiach. Nodweddion nodedig megis baw ar garpedi, cewynnau brwnt, pentyrrau o ddillad brwnt a gwydr wedi'i falu yw rhai arwyddion o esgeulustod. Tynnwch sylw'r ffotograffwyr CSI at yr un pethau yn yr olygfa. * **NODWCH FLAENLYTHRENNAU** cyfrifon cyntaf ac mae'n rhaid cofnodi datganiadau a wneir gan unrhyw ddrwgdybedigion. Disgrifiwch eich profiad yn llawn; byddwch mor graffig/fanwl ag y mae angen i chi fod er mwyn cyfleu'r holl amgylchiadau i eraill. * **COFNODWCH** yr holl gamau gweithredu a gymerwyd gennych yn fanwl, gan gynnwys unrhyw un dros ben, ar yr achlysur. Troseddwch ef! Cyflwynwch PPN bob tro * Mae'n rhaid cysylltu â'r **TÎM DYLETSWYDD BRYS (EDT)** y tu allan i oriau a bydd yn gyfrifol am roi'r plentyn mewn lle diogel. Mae rhifau ffôn cyswllt EDT ar gael ar-lein neu gan eich PPU lleol. * Rhestr Wirio Pwerau Amddiffyn yr Heddlu   **Rôl yr Unedau Ymchwilio i Gam-drin Plant (CAIU)** |

**[page 5]**

|  |
| --- |
| Nod yr CAIU yw amddiffyn a diogelu plant, ymchwilio i dramgwyddau cam-drin plant a, lle y bo'n briodol, erlyn tramgwyddwyr. Bydd swyddogion yn mynd i gyfarfodydd strategaeth amlasiantaethol a chynadleddau achos amddiffyn plant er mwyn trafod plant a phobl ifanc sydd mewn perygl. Er mwyn cynorthwyo proses y gynhadledd achos amddiffyn plant, mae'n RHAID llunio adroddiad cynhadledd ar gyfer pob cynhadledd achos a'i gyflwyno i'r cadeirydd cyn y cyfarfod. Mae'n RHAID i staff Amddiffyn Plant fynd i bob cynhadledd achos gychwynnol. Os na fydd cynrychiolydd yr heddlu ar gael i fynd i'r gynhadledd gychwynnol, mae'n rhaid diweddaru sail resymegol oruchwyliol gadarn ar y cofnod achlysur.  Ar ôl cael cofnodion y gynhadledd achos, mae'n rhaid i'r swyddog mynychu wirio eu bod yn gywir.  Dylid cysylltu'r holl gofnodion cyfarfodydd atodedig (Strategaeth/Trafodaeth Broffesiynol/Cyfarfod, Cynadleddau Achos Cychwynnol/Adolygu ac ati) â chofnod yr unigolyn/unigolion perthnasol (trafodwyd yn y cyfarfod) ar yr Achlysur NICHE perthnasol. Erbyn hyn, mae gan holl Unedau Diogelu'r Cyhoedd, ar draws yr heddlu, y cytundeb â gwasanaethau cymdeithasol i atodi'r holl gofnodion cynadleddau achos a strategaethau ar NICHE.  Proses i'w dilyn ar ôl cael y cofnodion gan y Gwasanaethau Plant[[1]](#footnote-1)  Bydd swyddogion yr CAIU yn uned gyfeirio PPU hefyd yn adolygu pob PPN sy'n ymwneud ag amddiffyn plant ac asesu'r risgiau'n unol â hynny, gan ledaenu'r wybodaeth i bartneriaid os oes angen camau diogelu. Comanderiaid BCU sy'n gyfrifol am swyddogion yn eu Hunedau Diogelu'r Cyhoedd priodol, y mae CAIU yn rhan ohonynt.  Siart Llif Proses CAIU Uned Gyfeirio  **Camfanteisio'n Rhywiol ar Blant**  Mae Camfanteisio'n Rhywiol ar Blant a masnachu plant yn ffurf ar gam-drin plant – yn aml mae plant y camfanteisir yn rhywiol arnynt yn cael trafferth rhoi gwybod am eu dioddefaint ar adeg y digwyddiad. Mae hyn oherwydd ofn peidio â chael eu credu neu deimlo'n gywilyddus. Gallant hefyd beidio â sylweddoli eu bod yn ddioddefwyr a chanfod eu bod mewn perthynas â'u camdriniwr posibl a cheisio ei amddiffyn o ganlyniad.  **Diffiniad ACPO - Camfanteisio'n Rhywiol ar Blant**  Mae camfanteisio'n rhywiol ar blant a phobl ifanc dan 18 oed yn cynnwys sefyllfaoedd o gamfanteisio, cyd-destunau a pherthnasoedd lle mae pobl ifanc (neu drydydd person neu fwy) yn cael 'rhywbeth' (e.e. bwyd, llety, cyffuriau, alcohol, sigaréts, hoffter, rhoddion, arian) o ganlyniad i wneud pethau rhywiol a/neu i rywun arall neu bobl eraill wneud pethau rhywiol iddynt. Gall camfanteisio'n rhywiol ar blant ddigwydd drwy ddefnyddio technoleg heb gydnabyddiaeth y plentyn ar y dechrau; gallai gynnwys cael eu perswadio i bostio delweddau rhywiol ar y rhyngrwyd neu ffonau symudol heb daliad neu elw ar unwaith. Ym mhob achos, mae gan y rhai sy'n camfanteisio ar y plentyn neu'r person ifanc bŵer drosto drwy rinwedd eu hoed, eu rhyw, eu deallusrwydd, eu nerth corfforol a/neu adnoddau economaidd neu eraill. Mae trais, gorfodaeth a dychryn yn gyffredin gan mai prif nodwedd perthynas lle mae camfanteisio yw diffyg dewis y plentyn neu'r person ifanc sy'n deillio o'i ddiymddiffyniad economaidd-gymdeithasol a/neu emosiynol.  Mae'n rhaid darllen arweiniad y Coleg Plismona Ymateb i Gamfanteisio'n Rhywiol ar Blant ar y cyd ag Arfer Proffesiynol Awdurdodedig Cam-drin Plant |

**[page 6]**

|  |
| --- |
| Canllawiau'r GEG (2013) ar Achosion Erlyn o Gam-drin yn Rhywiol ar Blant a Gweithio Gyda'n Gilydd dan Ddeddf Plant 2004 - Arweiniad Atodol – Diogelu Plant a Phobl Ifanc rhag Camfanteisio'n Rhywiol arnynt. (Cymru 2011)  Ar gyfer ymchwilio i drais a thramgwyddau rhywiol difrifol yn erbyn plant, gweler gweithdrefn a Rhestr Wirio RASSO a ddiweddarwyd.  Mae Eiriolwyr Plant yn gweithio mewn gorsafoedd heddlu ym mhob BCU ac yn gweithio gyda'r cydlynwyr unigolion coll a swyddogion sy'n canolbwyntio ar ymchwiliadau Camfanteisio'n Rhywiol ar Blant. Mae'r Eiriolwyr yn cynnal Cyfweliadau dychwelyd adref â phlant sydd ar goll a, lle y bo'n briodol, yn gweithio'n uniongyrchol gyda phlant y nodwyd eu bod mewn perygl o gamfanteisio rhywiol.  **Rheoli NICHE**  Mae baner camfanteisio'n rhywiol ar blant ar system NICHE RMS y mae'n rhaid i swyddogion ystyried ei hychwanegu at gofnod dioddefwr posibl neu ddioddefwr a amheuir.  Ystyriwch ddefnyddio'r cyfleuster hidlo ar NICHE RMS er mwyn dangos yr holl wybodaeth hanesyddol. Mae'n rhaid ystyried y gall plant a phobl ifanc sydd ar goll fod yn ddioddefwyr camfanteisio rhywiol a cheir rhagor o arweiniad yn Arweiniad ACPO 2005 ar Reoli Cofnodi Unigolion Coll ac Ymchwilio iddynt  **Adolygiadau Ymarfer Plant (CPR)**  Gellir cynnal Adolygiadau Ymarfer Plant ar ôl i blentyn farw neu gael anaf difrifol ac mae camfanteisio neu esgeulustod yn hysbys neu amheuir hyn. Diben CPR yw nodi'r hyn a ddysgwyd ar gyfer arfer y dyfodol ac mae'n cynnwys ymarferwyr, rheolwyr ac uwch swyddogion wrth archwilio manylion a chyd-destun gwaith asiantaethau gyda phlentyn a theulu. Yna, bwriedir i'r adolygiad greu gwybodaeth broffesiynol a sefydliadol a hyrwyddo gwelliant mewn arfer amddiffyn plant rhyngasiantaethol yn y dyfodol.  Rhestrir y dogfennau arweiniad isod.   * Amddiffyn Plant yng Nghymru – Canllawiau ar Drefniadau ar gyfer Adolygiadau Ymarfer Plant Amlasiantaethol (2013) * Amddiffyn Plant yng Nghymru – Canllaw ar gyfer Trefnu a Hwyluso Digwyddiadau Dysgu   **Ymateb Gweithdrefnol i Farwolaethau Annisgwyl yn ystod Plentyndod.** **(PRUDiC)**  Mae'r weithdrefn hon yn pennu'r isafswm safon ar gyfer ymateb i farwolaethau annisgwyl yn ystod babandod a phlentyndod. Mae'n disgrifio'r broses o gyfathrebu, camau cydweithio a rhannu gwybodaeth yn dilyn marwolaeth annisgwyl plentyn.   * Ymateb Gweithdrefnol i Farwolaethau Annisgwyl yn ystod Plentyndod (PRUDIC) 2014 * Marwolaethau Sydyn ac Annisgwyl   **Cynllun Gofal Uwch Paediatrig**  Mae protocol ar y cyd â'r tri bwrdd iechyd yn Ne Cymru wedi'i ddatblygu mewn perthynas â marwolaethau annisgwyl plant â salwch sy'n cyfyngu ar fywyd, sef y Cynllun Gofal Uwch Paediatrig (PAC). Mae hyn yn wahanol i farwolaeth sydyn, annisgwyl plant y gellir disgwyl i swyddogion ymchwilio iddi ar ran y Crwner.  Mae Adran Diogelu'r Cyhoedd, pencadlys ar y cyd â nyrsys gofal lliniarol y mae ganddynt gyfrifoldeb dros y plant sâl hyn, yn adolygu'n rheolaidd ac yn cytuno ar PAC pwrpasol i bob plentyn sy'n cynorthwyo ac, yn y pen draw, yn atal swyddogion, yn y rhan fwyaf o achosion, rhag ymchwilio i farwolaeth plentyn y disgwyliwyd iddo farw o salwch sy'n cyfyngu ar fywyd. |

**[page 7]**

|  |
| --- |
| Os gofynnir i'r Heddlu fynychu marwolaeth plentyn PAC, caiff y swyddogion wybodaeth drwy Control Works a NICHE sy'n amlygu bod PAC ar waith, gan gynnig sail resymegol gadarn i swyddogion beidio ag ymchwilio i'r farwolaeth - oni bai bod gan y swyddogion reswm dros dybio bod amgylchiadau'r farwolaeth heb eu hesbonio neu'n amheus.  **• Cynllun Gofal Paediatrig i Nyrsys**  **• Cynllun Gofal Uwch Paediatrig**  **Cam-drin Domestig**  Mae plant teuluoedd y mae cam-drin domestig yn nodwedd barhaus yn eu bywydau yn agored i berygl niwed difrifol. Mae'n rhaid i swyddogion sy'n mynychu digwyddiadau cam-drin domestig gydnabod anghenion dybryd plant a phobl ifanc ac ymateb iddynt. Mae'n RHAID cynnal gwiriadau lles ar blant a phobl ifanc yn y lleoliad a'u cofnodi'n briodol. Hefyd, mae'n RHAID cael manylion am yr holl blant a phobl ifanc sy'n byw yn y cyfeiriad, pa un a ydynt yn bresennol ar adeg y digwyddiad ai peidio. Am ragor o arweiniad, gweler Mynegai Cam-drin domestig y Coleg Plismona.  Cyfarwyddyd Ymarfer Cymru Gyfan Diogelu Plant a Phobl Ifanc yr Effeithiwyd arnynt gan Gam-drin Domestig (2011)    **Cam-drin mewn Perthynas**  Mae'n rhaid i swyddogion beidio â thanbrisio'r effaith ar blant a phobl ifanc a all fod mewn perthynas sarhaus neu reolaethus â'i gilydd. Mae'n rhaid amlygu unrhyw bryderon ar PPN a'u cyflwyno i swyddogion PPU er mwyn rhannu'r wybodaeth a chychwyn cymorth gan asiantaethau partner lle y bo'n briodol.  **Diffiniad Cam-drin Domestig**  Unrhyw ddigwyddiad neu batrwm o ddigwyddiadau o ymddygiad sy'n rheoli, yn gorfodi neu'n bygwth, trais neu gam-drin **rhwng unigolion 16 oed a throsodd,** sydd yn bartneriaid agos neu a fu'n bartneriaid agos neu sy'n aelodau o'r un teulu, ni waeth beth yw eu rhyw na'u rhywioldeb.   * Cam-drin mewn Perthnasoedd   **Anffurfio Organau Cenhedlu Benywod**  Mae rhai teuluoedd yn ystyried bod Anffurfio Organau Cenhedlu Benywod (FGM) ymhlith plant yn weithred o gariad, yn hytrach na chreulondeb. Fodd bynnag, mae FGM niwed sylweddol yn y byrdymor a'r hirdymor ac yn gyfystyr â cham-drin corfforol ac emosiynol i blant.  **Coleg Plismona FGM**  Gweler y dogfennau isod;   * Arweiniad Ymchwiliadau Pwysig a Diogelu'r Cyhoedd Coleg Plismona FGM * Canllawiau arfer amlasiantaeth Anffurfio Organau Cenhedlu Benywod (2014) * Canllawiau arfer amlasiantaeth: Trin Achosion Priodas dan Orfod (Mehefin 2014) |

[page 8]

|  |
| --- |
| Protocol FGM Cymru Gyfan (2011[[2]](#footnote-2))  **Ymgyrch Hydrant**  Mae Ymgyrch Hydrant yn ymgyrch genedlaethol dan arweiniad Prif Gwnstabl Simon Bailey, Constabliaeth Norfolk. Mae wedi'i chreu er mwyn coladu honiadau/ymchwiliadau cam-drin rhywiol hanesyddol lle mae Pobl Gyhoeddus Bwysig (PPP) dan sylw. Caiff ei ddefnyddio hefyd er mwyn coladu ymchwiliadau cam-drin hanesyddol sy'n cynnwys sefydliadau. Diben yr ymgyrch yw cael un man coladu canolog er mwyn osgoi dyblygu'n lleol ac yn genedlaethol. Mae prif achlysur wedi'i greu ar NICHE (**1400284908**) er mwyn coladu unrhyw ddigwyddiadau sy'n gweddu i'r meini prawf a grybwyllwyd uchod.  Coleg Plismona - Ymgyrch Hydrant APP  Arweiniad USY Ymgyrch Hydrant y Coleg Plismona  **Y Cod Ymarfer i Ddioddefwyr Troseddau**  Diweddarwyd y Cod Ymarfer i Ddioddefwyr Troseddau; dilynwch yr hyperddolen er mwyn gweld y newidiadau sy'n effeithio ar Heddlu De Cymru.  **Cynllun Datgelu Tramgwyddwyr Rhyw Plant (CSODS)**  Cliciwch ar yr hyperddolen am arweiniad ar y gweithdrefnau a'r prosesau mewn perthynas â gweithredu a gweinyddu'r Cynllun Datgelu Tramgwyddwyr Rhyw Plant. |
| **FFURFLENNI:** |
| Ar gael ar NICHE drwy'r adroddiad unigolyn.   * Ffurflen Llwybr Gofal Cynnar i Nyrsys * 'Cymorth Cof' ASPIRE * Llyfryn Cyfweld â Phlant |
| **DEDDFWRIAETH A RHEOLEIDDIO** |
| * Deddf Plant 2004 * Deddf Amddiffyn Plant 1978 * Deddf Plant 1989 * Deddf Trais Domestig, Troseddu a Dioddefwyr 2004 * Deddf Diogelwch rhag Aflonyddu 1997 * Deddf Cyfraith Teulu 1996 * Deddf Ymddygiad Gwrthgymdeithasol, Troseddu a Phlismona 2010 * Deddf Anffurfio Organau Cenhedlu Benywod 2003 * Deddf Tramgwyddau Rhywiol 2003 http://www.legislation.gov.uk/ukpga/2003/42 * Mesur Hawliau Plant a Phobl Ifanc (Cymru) 2011 |
| **DEUNYDD CYFEIRIO:** |
| * Ymchwiliadau Pwysig a Diogelu'r Cyhoedd Coleg Plismona APP * Coleg Plismona FGM wrthi'n cael ei ddatblygu * Protocol FGM Cymru Gyfan (2011)[[3]](#footnote-3) * Gweithio gyda'r Heddlu - Rôl Rhieni wrth Ymchwilio i Gamfanteisio'n Rhywiol ar Blant |

[page 9]

|  |
| --- |
| * BLAST (Prosiect blaenaf y DU ar gyfer camfanteisio'n rhywiol ar wrywod yn unig) * Llywodraeth EM – What to do if you’re worried a child is being abused (2006) * Know How TV - Guide to Completing Public Protection Notification (PPN) * Llawlyfr Gweledol yr Heddlu * Arweiniad Arfer Cymru Gyfan ar gyfer Plant a Phobl Ifanc ar eu Pennau eu Hunain yn Ceisio Lloches (2011) * Arweiniad Arfer Cymru Gyfan ar gyfer Diogelu Plant y Gallant fod wedi'u Masnachu (2011)   **Bwlio**   * A ydych yn Cael eich Bwlio? (Llywodraeth Cymru 2014)   Parchu Eraill (Cyhoeddiadau Llywodraeth Cymru) 2011   * Trosolwg Gwrthfwlio * Bwlio ynghylch Hil, Crefydd a Diwylliant * Bwlio ynghylch anghenion addysgol arbennig ac anableddau * Seiberfwlio * Bwlio Homoffobig * Bwlio rhywiaethol, rhywiol a thrawsffobig   **Asiantaethau Cymorth**  Rhestr fanwl o'r gwasanaethau cymorth sydd ar gael yn y DU i ddioddefwyr cam-drin plant a'u teuluoedd  **Llywodraeth Cymru**   * Llywodraeth Cymru - Plant a phobl ifanc * Cynllun Hawliau Plant 2014 * Saith Nod Craidd (Cymru)   **Deddf Ymddygiad Gwrthgymdeithasol, Troseddu a Phlismona 2014**   * Bil Ymddygiad Gwrthgymdeithasol, Troseddu a Phlismona - Ffeithlen * Nodiadau Papur Polisi Deddf Ymddygiad Gwrthgymdeithasol, Troseddu a Phlismona 2014 * Arweiniad Statudol i Weithwyr Rheng Flaen Proffesiynol (2014) * Deddf Tramgwyddau Rhywiol Gorchmynion Atal Sifil 2003 * Newidiadau mewn Gorchmynion Atal Hydref 2014 (Deunydd Cyfeirio) |

1. Dogfen gyfyngedig yw hon i lygaid yr heddlu yn unig [↑](#footnote-ref-1)
2. Disgwylir arweiniad newydd yn 2016 - Cymunedau a Phartneriaethau [↑](#footnote-ref-2)
3. Disgwylir arweiniad newydd yn 2016 - Cymunedau a Phartneriaethau. [↑](#footnote-ref-3)